141 liggame gevind ná Indonesië-vliegtuigongelukDie Hercules C130 het op 30 Junie in Medan, Indonesië neergestort Foto: kolotv.com ŉ Polisiebeampte van Indonesië het bevestig 141 liggame is reeds gevind ná ŉ weermagvliegtuig in Medan neergestort het. Reddingspanne deursoek nog steeds die puin in die stedelike woonbuurt waar die Hercules C130-vliegtuig Dinsdag neergestort het, maar verwag nie om enige oorlewendes te vind nie. Maj. A Tarigan, woordvoerder van die polisie in Noord-Sumatra, het aan TVOne gesê 141 liggame is gevind. Agus Supriatna, hoof van die lugmag, het vroeër gesê daar was 122 mense op die vliegtuig. Lees alles oor die Indonesië C130-ongeluk op Maroela Media.